**Uspešno spletno komuniciranje**

**Občina Mozirje in podjetje PriMS sta za občane odprla nov medijski kanal, ki povezuje lokalno skupnost.**

Nov medijski kanal doseže spletne bralce na naslovu [MojaObčina.si](http://www.mojaobcina.si/mozirje), mobilne uporabnike na naslovu [m.mojaobcina.si](http://m.mojaobcina.si/mozirje). Spletni portal tako preko prispevkov o dogajanju v lokalni skupnosti že skoraj dve leti povezuje društva, ustanove, posameznike in podjetja. Ravno lokalnim podjetnikom je tudi bilo namenjeno tokratno izobraževanje.

Vsem, ki pišejo in posredujejo informacije, omogoča hitro in sprotno obveščanje najširše skupnosti o prireditvah, ustvarjalnih posameznikih, društvih, akcijah, razstavah.

**Delavnica o učinkovitem komuniciranju na spletu**

Na delavnici so se udeleženci naučili, kako lahko sami preko platforme Local Press objavljajo prispevke na spletu.

Ker želimo prebivalcem občine ponuditi najbolj sveže in aktualne novice o dogajanju v lokalni skupnosti, smo na delavnico povabili društva in podjetja, ki delujejo v občini Mozirje bodo od sedaj sodelovala pri soustvarjanju medija.

Udeleženci delavnice so pozdravili pridobitev, preko katere lahko obveščamo občane še hitreje in na bolj zanimiv način.

Na spletnem medijskem portalu se poleg društev, javnih ustanov in posameznikov, lahko predstavljajo tudi podjetniki in obrtniki. Mogoče je tudi oglaševanje.

Vas, drage bralce, pa pozivamo, da nas spremljate še naprej in ostajate na tekočem z lokalnimi novicami. In če si kdo želi soustvarjati medij, ga bomo seveda zelo veseli.